Μπέργκερ με τυρί, μουστάρδα και κέτσαπ
Αυτό είναι ένα κλασικό μπέργκερ με τα όλα του. Δεν του λείπει τίποτα, αλλά είναι πιο light και με λιγότερες θερμίδες.
4 ψωμάκια για μπέργκερ (προτιμότερο ολικής, αν βρούμε), 4 λεπτές φέτες γραβιέρα ή κασέρι light, 600 γρ. μοσχαρίσιος κιμάς (από σπάλα), 1 μικρό κρεμμύδι, χοντροτριμμένο, ελαφρώς στραγγισμένο, 2 κ.γ. κόλιανδρος ξερός, κοπανισμένος, 1 κοφτή κ.σ. πάπρικα (προτιμότερο καυτερή), 4 κ.σ. χυμός ντομάτας ή κέτσαπ light, 1 κ.σ. ξίδι από κόκκινο κρασί, 4 κ.σ. μαϊντανός, ψιλοκομμένος, 1 κ.σ. γούστερ σος ή σάλτσα σόγιας, 2 κ.σ. μουστάρδα, προτιμότερο πικάντικη, αλατοπίπερο, μουστάρδα τύπου ντιζόν και κέτσαπ
Για να φτιάξουμε το μπέργκερ με τυρί, μουστάρδα και κέτσαπ, ξεκινάμε προθερμαίνοντας το γκριλ ή τις αντιστάσεις στους 180° C.Σε ένα μπολ ρίχνουμε τον κιμά με όλα τα υλικά για τα μπιφτέκια. Ανακατεύουμε απαλά με ένα πιρούνι, ίσα να ενωθούν τα υλικά. Δεν πρέπει να τα ζυμώσουμε έντονα και για πολλή ώρα, καθότι το μείγμα θα σφίξει και μετά θα χρειάζεται προσθήκη άλλων υλικών (αυγό, υγρά, ψωμί) για να δέσει, αλλά και για να γίνει ζουμερό. Χωρίζουμε τον κιμά σε 4 ίσα μέρη και πλάθουμε μπιφτέκια με διάμετρο περίπου 10 εκ. και πάχος 1 - 1,5 εκ., ανάλογα με το μέγεθος που έχουν τα ψωμάκια μας.Λαδώνουμε ελαφρώς τη σχάρα ή ένα ταψί, τοποθετούμε τα μπιφτέκια και ψήνουμε 5 - 7 λεπτά ανά πλευρά στο γκριλ. Αν όμως επιλέξουμε αντιστάσεις, ψήνουμε 12 - 14 λεπτά αν μας αρέσουν μέτρια ή 20 λεπτά αν τα θέλουμε καλοψημένα, χωρίς να τα γυρίσουμε από την άλλη πλευρά.Αμέσως μόλις τα βγάλουμε από το φούρνο, βάζουμε πάνω σε κάθε μπιφτέκι 1 φέτα τυρί, ώστε να λιώσει από τη θερμοκρασία.Αλείφουμε τα ψωμάκια με μουστάρδα και κέτσαπ, βάζουμε μέσα το μπιφτέκι με το τυρί και σερβίρουμε.
Μοσχαρίσιος κιμάς,Τυρί,Light